ತಂತ್ರಜ್ಞಾನ ಮತ್ತು ಅಣಕು ಜಾಣ್ಮೆಯಲ್ಲಿ ಕನ್ನಡದ ಬಳಕೆ 

X ಅಲ್ಲಿ ನಾನು ಇಂದು ಕನ್ನಡ ಮತ್ತು ಇಂಗ್ಲೀಷಿನ ದೊಡ್ಡ ಒಕ್ಕಣೆಯೊಂದನ್ನು ಬರೆದು ಹಂಚಿಕೊಂಡೆ. ಅದನ್ನು ಬರೆಯಲು ನನಗೆ ತಂತ್ರಜ್ಞಾನ ಮತ್ತು ಅಣಕು ಜಾಣ್ಮೆ ಬಹಳ ಸಹಕಾರಿಯಾಯಿತು. 

ಮೊದಲು ನಮ್ಮ ಫೋನ್ ಅಲ್ಲಿರುವ GBoardನ ಮಾತಿನಿಂದ ಬರಹ (ಸ್ಪೀಚ್ ಟು ಟೆಕ್ಸ್ಟ್) ಬಳಸಿಕೊಂಡು ನನ್ನ ಮನದಲ್ಲಿದ್ದ ಎಲ್ಲವನ್ನೂ ವೇಗವಾಗಿ ಒಂದು ಕಡೆ ಕಲೆ ಹಾಕಿದೆ

ಅದರಲ್ಲಿ ಹಲವು ಸ್ಪೆಲ್ಲಿಂಗ್ ದೋಷಗಳು ಇದ್ದವು. ಈ ಕನ್ನಡ ಬರಹವನ್ನು ಚಾಟ್ ಜಿಪಿಟಿಗೆ ಹಾಕಿ "Correct spelling mistakes only" ಎಂಬ ಪ್ರಾಮ್ಟ್ ನೀಡಿದೆ. ಅದು ಅಲ್ಲಿದ್ದ ೯೯ ಪಾಲು ಅಕ್ಷರ ದೋಷಗಳನ್ನು ಸರಿ ಮಾಡಿ ನೀಡಿತು. ಅದನ್ನು ಒಮ್ಮೆ ಓದಿ, ನಂತರ ಇದನ್ನೇ ಇಂಗ್ಲಿಷ್ ಗೆ ಅನುವಾದ ಮಾಡುವ ಬದಲು ಇಂಗ್ಲಿಷ್ ಅಲ್ಲಿ ಬರಿ ಎಂದು ಹೇಳಿದೆ; ಬರೆದು ನೀಡಿತು. ಇದಕ್ಕಾಗಿ GPT o1 ಮಾಡೆಲ್ ಬಳಸಿಕೊಂಡೆ. ನಿಜಕ್ಕೂ ಚಾಟ್ ಜಿಪಿಟಿ ಕನ್ನಡವನ್ನು ಅರ್ಥ ಮಾಡಿಕೊಂಡು ಇಂಗ್ಲಿಷ್ ಅಲ್ಲಿ ಬರೆದದ್ದು ತೊಂಭತ್ತಕ್ಕೂ ಹೆಚ್ಚು ಭಾಗ ಸರಿಯಾಗಿತ್ತು. ನಂತರ ಅಲ್ಲಿ ಇಲ್ಲಿ ಸರಿ ಮಾಡಿ X ಅಲ್ಲಿ ಎರಡೂ ಒಕ್ಕಣೆಗಳನ್ನು ಹಾಕಿದೆ. 

ಕನ್ನಡಿಗರು ತಂತ್ರಜ್ಞಾನವನ್ನು ನಿಜಕ್ಕೂ ಬೇರೆ ಬೇರೆ ರೀತಿ ಸದುಪಯೋಗ ಮಾಡಿಕೊಳ್ಳಬಹುದು. ಇದು ಕೆಲಸ, ಕಲಿಕೆ, ಬರಹ ಎಲ್ಲವಕ್ಕೂ ಅನ್ವಯಿಸುತ್ತದೆ. 

ಇಂಗ್ಲಿಷ್ ಬಲ್ಲವರೂ ಕೂಡಾ ಎಲ್ಲೆಲ್ಲಿ ಸಾಧ್ಯವೋ ಅಲ್ಲಲ್ಲಿ ಕನ್ನಡವನ್ನು ಬಳಕೆ ಮಾಡುವ ಮೂಲಕ, ಪ್ರಪಂಚದಲ್ಲಿ ಆಗುತ್ತಿರುವ ಹಲವು ಹೊಸತುಗಳು ನಮ್ಮ ನುಡಿಯಲ್ಲಿ ಸಿಗುವಂತಾಗಲು ಪ್ರಯತ್ನಿಸೋಣ. ಈ ಮೂಲಕ ಕನ್ನಡ ಮಾತ್ರವೇ ಚೆನ್ನಾಗಿ ಬಲ್ಲ ವ್ಯಕ್ತಿಗೆ ಒಂದಲ್ಲ ಒಂದು ರೀತಿ ಸಹಾಯ ಆಗುತ್ತದೆ, ಮತ್ತು ನಮಗೂ ನಿತ್ಯ ಜೀವನದಲ್ಲಿ ಎರಡನೆಯ ಅಥವಾ ಮೂರನೆಯ ನುಡಿಯ ಅವಲಂಬನೆ ತಪ್ಪುತ್ತದೆ